SCB อายัดเงินครอบครัวชินวัตรส่งให้ก.คลังแล้ว
ธนาคารไทยพาณิชย์ปฏิบัติตามคำพิพากษาของศาลฎีกาแผนกคดีอาญาของผู้ดำรงตำแหน่งทางการเมืองโอนเงินให้ก.คลังแล้ว
28 เม.ย. 2553

ธนาคารไทยพาณิชย์ปฏิบัติตามคำพิพากษาของศาลฎีกาแผนกคดีอาญาของผู้ดำรงตำแหน่งทางการเมืองโอนเงินให้ก.คลังแล้ว
วันนี้ (28 เม.ย.) ธนาคารไทยพาณิชย์แจ้งว่า ได้ปฏิบัติตามคำพิพากษาของศาลฎีกาแผนกคดีอาญาของผู้ดำรงตำแหน่งทางการเมือง โอนเงินให้กับกระทรวงการคลังตามคำสั่งของศาลฎีกาฯ และตามคำขอของกรมบัญชีกลางเป็นที่เรียบร้อยแล้ว 
ทั้งนี้ ตามที่ธนาคารไทยพาณิชย์ ได้ทำข่าวประชาสัมพันธ์เมื่อวันที่ 22 เมษายน 2553 ชี้แจงถึงความจำเป็นที่ต้องมีหนังสือถึงศาลฎีกาแผนกคดีอาญาของผู้ดำรงตำแหน่งทางการเมือง เพื่อขอความกรุณาให้ความชัดเจนในการปฏิบัติตาม คำพิพากษาโดยถูกต้องตามกฎหมายเกี่ยวกับการส่งเงินในบัญชีเงินฝากที่ถูกคำสั่งอายัดของกรมสรรพากร ซึ่งเป็นกรณีที่มี ความซับซ้อนในเชิงกฎหมายเป็นกรณีพิเศษแตกต่างจากกรณีอื่น 
ในเรื่องดังกล่าว ในวันที่ 27 เมษายน 2553 ธนาคารได้รับหนังสือจากศาลฎีกาที่ ศย 100/1679 เรื่องการ ปฏิบัติตามคำพิพากษา กรุณาให้ความกระจ่างในประเด็นข้อกฎหมายที่ธนาคารได้เรียนหารือไป ดังนั้น เมื่อเกิดความชัดเจน เช่นนี้แล้ว ธนาคารจึงได้ดำเนินการโอนเงินให้กับกระทรวงการคลังตามคำสั่งของศาลฎีกาและตามคำขอของกรมบัญชีกลาง เป็นที่เรียบร้อยในวันที่ 28 เมษายน 2553
สำหรับบัญชีเงินฝากในธนาคารไทยพาณิชย์ ประกอบด้วย
ชื่อบัญชี น.ส.พิณทองทา ชินวัตรสาขาชิดลม 3,000,000,000 บาทสำนักรัชโยธิน 311,013,095 บาทสำนักรัชโยธิน 13,000,000,000 บาทสำนักรัชโยธิน 3,000,000,000 บาท
ชื่อบัญชี น.ส.ยิ่งลักษณ์ ชินวัตรสาขาพหลโยธิน 100,000,000 และ 33,502,451 บาท
ชื่อบัญชี นายบรรณพจน์ ดามาพงศ์สำนักรัชโยธิน 340,021,142 และ 1,000,000,000 และ3,000,000,000 บาท
ชื่อบัญชี นายพานทองแท้ ชินวัตรสาขาชิดลม 1,000,000,000 บาทสาขาย่อยเซ็นจูรี 908,384,143 บาทสำนักรัชโยธิน 6,140,582 บาท
ชื่อบัญชีคุณหญิงพจมาน ณ ป้อมเพ็ชร (ชินวัตร)สำนักรัชโยธิน 188,037,520 บาท และ 100,360,000 และ 10,000,000 บาทสาขาซอยอารีย์ 1,782,803 บาท
ชื่อบัญชี พ.ต.ท.ทักษิณ ชินวัตรสำนักรัชโยธิน 10,000,000,000 บาท
ทั้งนี้ ยังไม่นับรวมมูลค่าของ ตราสารหนี้ และหน่วยลงทุนอื่นๆ